અમદાવાદ શહેરને ગ્રીન સીટી બનાવવાના બણગાં ફુકતાં અમદાવાદ મ્યુનિસિપલ કોર્પોરેશન સત્તાવાળાઓના આવા પોકળ દાવાઓ વચ્ચે મેટ્રો રેલ પ્રોજેકટના ઓઠા હેઠળ ગઇકાલે મોડી રાત્રે શહેરના હેલ્મેટ સર્કલથી સ્ટેડિયમ રોડ સુધીના પટ્ટામાં રાત્રિના અંધકારમાં મોટાપાયે હરિયાળા ઘટાદાર વૃક્ષોનું આડેધડ છેદન કરી નાંખવામાં આવતાં પ્રકૃતિ પ્રેમી અને પર્યાવરણ પ્રેમીઓમાં ઉગ્ર આક્રોશની લાગણી ભભૂકી ઉઠી છે.